
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 8 


14 Ιανουάριου 1994 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4252 

Έγκριση αναθεώρησης πολεοδομικού σχεδίου ΜΟΝΑ- 
ΣΤΗΡΑΚΙΟΥ Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις του Π.Δ. 24/4.5.1985 (ΦΕΚ 181Δ) 
«Τρόπος καθορισμού ορίων οικισμών της χώρας μέχρι 
2000 κατ. κλπ», όπως τροποποιήθηκε και συμπληρώθηκε 
με τα Π.Δ. 14/23.2.1987 (ΦΕΚ 133Δ) και 25-4/ 
16.5.1989 (ΦΕΚ 293Δ). 

2. Τις διατάξεις του Π.Δ. 20/30.6.1985 (ΦΕΚ 414Δ) 
«Πολεοδόμηση και επέκταση οικισμών της χώρας μέχρι 
2.000 κατ. κλπ», όπως τροποποιήθηκε και συμπληρώθηκε 
με το Π.Δ. 14/23.2.1987 (ΦΕΚ 133Δ). 

3. Τις διατάξεις του Ν. 17.7.1923 (ΦΕΚ 228Α). «Περί 
σχεδίων πόλεων και κωμών κλπ» και ειδικώτερα το άρθρο 
3 αυτού. 

4. Τις διατάξεις του Ν. 947/1979 «Περί οικιστικών πε¬ 
ριοχών» και ειδικώτερα το άρθρο 62 παραγρ. 2 αυτού 
(ΦΕΚ 169Α). 

5. Τις διατάξεις του Ν.Δ. 8/1973 «Περί ΓΟΚ» καιειδικώ- 
τερα το άρθρο 42 παραγρ. 1 αυτού. 

8. Τις διατάξεις του Ν. 851 /77 (ΦΕΚ 207 Α), όπως συ¬ 
μπληρώθηκε με το Ν. 1577/85 (ΦΕΚ 210 Α). 

7. Τις διατάξεις του Ν. 1577/85 (ΦΕΚ 210Α) «Περί 
ΓΟΚ», όπως τροποποιήθηκε και ισχύει μέχρι σήμερα. 

8. Τις διατάξεις του Π.Δ. 183/5.8.1988 (ΦΕΚ 70Α). 
«Έγκριση τροποποιήσεων και καθορισμός περιορισμών 
και όρων δόμησης από τους Νομάρχες. 

9. Την υπ' αριθμ. 3939/10.12.1990 (ΦΕΚ 737Δ) 
31.12.1990 απόφαση Νομάρχη «Περί καθορισμού ορίων 
όρων και περιορισμών δόμησης του οικισμού». 

10. Το από 27.3.1939 Π.Δ. «Περί σχεδίου Μοναστηρα- 
κίου». 

11. Την υπ’ αριθμ. Α/Φ31 4507/183/1.4.1975 (ΦΕΚ 
460Β 1.5.1975) απόφαση υπουργού «περί χαρακτηρι¬ 
σμού περιοχής κόλπου Μοναστή ρακίου ως τόπος ιδιαιτέ¬ 
ρου φυσικού κάλλους. 

12. Την υπ' αριθμ. 1133/26.5.81 απόφαση Νομάρχη 
«Περί τροποποιήσεώς του σχεδίου πόλεως Μοναστή ρα¬ 
κίου. 


13. Το υπ’ αριθμ. 61/13.3.92 έγγραφο της Δ/νσης Γε¬ 
ωργίας. 

14. Το υπ’ αριθμ. Φ 30/39/82/22.1.92 έγγραφο της I 
Εφορείας Αρχαιοτήτων Δελφών. 

15. Το υπ’ αριθμ. 100/30.1.92 έγγραφο της Δ/νσης Δα¬ 
σών. 

1β. Τις υπ’ αριθμ. 51/14/1989, 34/9/1991, 34/9/ 
1991,5/1 /1992,10/28/1993 αποφάσεις του Κοινοτικού 
συμβουλίου Μοναστή ρακίου με τις οποίες εγκρίθηκε η 
πολεοδομική μελέτη και εξετάσθηκαν οι ενστάσεις των 
ενδιαφερόμενον ιδιοκτητών. 

17. Τα υπ’ αριθμ. 1 /93,2/93 και 10/93 γνωμοδοτήσεις 
του Συμβουλίου ΧΟΠ Ν. Φωκίδας, αποφασίζουμε: 

Άρθρο 1 

Εγκρίνεται η πολεοδομική μελέτη αναθεώρησης ρυμο¬ 
τομικού σχεδίου Μοναστή ρακίου, όπως αυτό εμφανίζεται 
στα σχετικά πρωτότυπα διαγράμματα σε κλίμακα 1:500 
και τροποποιούνται οι όροι και περιορισμοί δόμησης των 
οικοπέδων. Επίσης καθορίζονται τα ελάχιστα όρια εμβα- 
δού και διαστάσεων οι λοιπί όροι και περιορισμοί δόμησης 
των οικοπέδων των κειμένων στις περιοχές αναθεώρη¬ 
σης. 

Άρθρο 2 

2.0 Ορίζονται οι παρακάτω χρήσεις γης. 

Στην περιοχή αναθεώρησης επιτρέπονται οι χρήσεις 
γης που καθορίζονται από το Π.Δ. 23.2.1987 ΦΕΚ 166Δ 
«αμιγής κατοικία». 

Αναλυτικά επιτρέπονται: 

- κατοικία 

- ξενώνες μικρού δυναμικού (περί τις 20 κλίνες). 

- Εμπορικά καταστήματα που εξυπηρετούν καθημερι¬ 
νές ανάγκες των κατοίκων της περιοχής (παντοπωλείο, 
φαρμακείο κλπ). 

- κτίρια κοινωνικής πρόνοιας. 

- κτίρια πρωτοβάθμιας και δευτεροβάθμιας εκπαίδευ¬ 
σης. 

- αθλητικές εγκαταστάσεις. 

• θρησκευτικοί χώροι. 

- πολιτιστικά κτίρια. 

Επί πλέον επιτρέπονται ακόμη εστιατόρια και αναψυ- 
κτήρια. 

Νόμιμες χρήσεις γης που υπάρχουν και είναι αντίθετες ν 
με τις οριζόμενες ανωτέρω εξακολουθούν να ισχύουν μέ¬ 
χρι τη λήξη, τροποποίηση ή ανανέωση της άδειας λειτουρ¬ 
γίας των. 

2.1 Χαρακτηρίζονται κοινόχρηστοι χώροι (Κ.Χ, πλα¬ 
τείες, παιδικές χαρές κλπ.) και κοινωφελείς χώροι (Νη- 
πειαγωγεία, δημοτικά σχολεία, παιδικοί σταθμοί γυμνάσιο, 
λύκειο κλπ.), όπως αυτά ορίζονται και εμφανίζονται στους 
συνημμένους χάρτες. 

Άρθρο 3 

3.0 Όροι δόμησης: 

Ορίζεται ένας τομέας ο Α. 

Τομέας Α 

Συντελεστής δόμησης (0,8) μηδέν οκτώ. 

θεωρούνται άρτια και οικοδομήσιμα κατά κανόνα εφό¬ 
σον έχουν το ελάχιστο πρόσωπο (13) δέκα τρία μέτρα και 
ελάχιστο εμβαδόν (300) τριακόσια τ.μ. 

Κατά παρέκκλιση θεωρούνται άρτια και οικοδομήσιμα 
τα οικόπεδα τα οποία πριν από την 1.9.1989 έχουν ελάχι¬ 
στο εμβαδόν (150) εκατόν πενήντα τ.μ. και ελάχιστο πρό¬ 
σωπο (8) οκτώ μέτρα, υπό την προϋπόθεση ότι στο οικο¬ 
δομήσιμο τμήμα των οικοπέδων εγγράφεται κάτοψη κτι¬ 
ρίου με ελάχιστη επιφάνεια (50) πενήντα τ.μ. και ελάχιστη 
πλευρά (5) πέντε μέτρα. 

Κάλυψη: 50% πενήντα επί τοις εκατό. 

Μέγιστο ύψος: (7,50), επτά και πενήντα συν (1,50) ένα 
και πενήντα υποχρεωτική στέγη. 

Αριθμός ορόφων (2) δύο. 

Δόμηση κατά ΓΟΚ. 

Γιά κτίρια κοινωφελή και σχολικά ο συντελεστής δόμη¬ 
σης ορίζεται σε (1) ένα. 

Γενικοί όροι δόμησης: 

3.1 Σε περίπτωση κεκλιμένου οικοπέδου, το κτίριο να 
κλιμακώνεται ώστε σε κανένα τμήμα του να μην προκύ¬ 
πτουν περισσότεροι από τους επιτρεπόμενους ορόφους 

- και σε βάρος κλιμάκωσης 10 μέτρων. 

3.2 Το ύψος μετράται από το χαμηλώτερο σημείο της 
κλιμάκωσης της τομής του περιγράμματος του κτιρίου με 


το φυσικό ή το τεχνητά διαμορφωμένο έδαφος ή με την 
οδό σε περίπτωση που το κτίριο τοποθετείται επί της οι¬ 
κοδομικής γραμμής όντως ώστε σε κανένα σημείο του κτι¬ 
ρίου να μην υπερβαίνει το μέγιστο αριθμό ορόφων. 

3.3 Τα ανοίγματα των θυρών, παραθύρων πρέπει να εί¬ 
ναι επιμήκη καθ' ύψος με αναλογίες διαστάσεων ύψους 
προς πλάτος 3/2 και 5/2. Τα κουφώματα να κατασκευά¬ 
ζονται ξύλινα, καρφωτά ή ταμπλαδωτά ή περσιδωτά. 

3.4 Απαγορεύονται οι συνεχόμενοι γωνιακοί εξώστες, οι 
εξώστες πρέπει να απέχουν μεταξύ τους τουλάχιστον 
1,00 μ. Το μέγιστο μήκος των εξώστων να μην υπερβαίνει 
τα 4,00 μ. και το 70% του μήκους της κάθε πλευράς του 
κτιρίου. 

3.5 Απαγορεύεται η κατασκευή κτιρίου σε υποστηλώ- 
ματα. 

3.6 Οι οικοδομικές άδειες να ελέγχονται από την αρμό¬ 
δια αρχιτεκτονική επιτροπή. 

Άρθρο 4 

Από της ισχύος της παρούσας απόφασης παύει να 
ισχύει κάθε προγενέστερη απόφαση. 

Άρθρο 5 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. Από τις 
διατάξεις της απόφασης αυτής δεν προκαλείται δαπάνη 
σε βάρος του προϋπολογισμού της Κοινότητας Μοναστη- 
ρακίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 27 Δεκεμβρίου 1993 

Ο Νομάρχης 
Α. ΓΑΡΥΦΑΛΛΙΔΗΣ 

